OBR-2

# Osnutek pogodbe

|  |  |
| --- | --- |
| NAROČNIK: | UL, BIOTEHNIŠKA FAKULTETA  Jamnikarjeva 101, 1000 Ljubljana  ki ga zastopa: prof. dr. Emil Erjavec, dekan  matična št.: 1626914  identifikacijska št.: SI 94761795  (v nadaljevanju naročnik)  in |
| IZVAJALEC: | ki ga zastopa:  matična št.:  identifikacijska št.:  transakcijski račun št., banka:  (v nadaljevanju izvajalec) |

sklepajo

**POGODBA ŠT. 401-1/2020-**

**FIZIČNO IN TEHNIČNO VAROVANJE NA UL, BIOTEHNIŠKI FAKULTETI ZA OBDOBJE ŠTIRIH LET TER VZDRŽEVANJE VARNOSTNIH NAPRAV IN SISTEMOV**

**SPLOŠNE DOLOČBE**

1. člen

Pogodbeni stranki ugotavljata:

* da je postopek oddaje javnega naročila »Fizično in tehnično varovanje na UL, Biotehniški fakulteti za obdobje štirih let ter vzdrževanje varnostnih naprav in sistemov«, izvedla UL, Biotehniška fakulteta, Jamnikarjeva 101, 1000 Ljubljana v svojem imenu in za svoj račun (v nadaljevanju naročnik),
* da je bilo naročilo izvedeno po odprtem postopku, objavljenem na Portalu javnih naročil pod št. objave JN00     /2020 dne       in v Evropskem uradnem listu pod št. objave       dne      ,
* da so bili izvajalci izbrani kot najugodnejši ponudniki predmetnega javnega naročila na podlagi odločitve o oddaji naročila št.      , z dne      ,
* da je odločitev o oddaji javnega naročila pravnomočna,
* da sta dokumentacija v zvezi z naročilom in ponudbena dokumentacija sestavni del te pogodbe.

1. člen

Predmet pogodbe je fizično in tehnično varovanje na UL, Biotehniški fakulteti za obdobje štirih let ter vzdrževanje varnostnih naprav in sistemov (v nadaljevanju varovanje) v skladu z zahtevami naročnika, opredeljenimi v dokumentaciji za oddajo javnega naročila.

Varovanje oseb in premoženja se izvaja s sistemi za javljanje vloma, sistemi za javljanje uhajanja plina in s sistemi za odkrivanje in javljanje požara ter s fizičnim varovanjem.

Izvajalec mora pri izvajanju pogodbenih obveznosti, ki so predmet te pogodbe, upoštevati vso veljavno slovensko zakonodajo. Izvajalec mora zagotoviti, da bodo izvedene storitve opravljene skladno z veljavnimi predpisi.

**KOLIČINE, CENE IN IZVEDBENI POGOJI**

1. člen

Cene na enoto so določene v obrazcu Predračun (OBR-1) in Ponudbeni predračun (OBR-1a), ki sta sestavna dela ponudbe in prilogi te pogodbe ter sta za pogodbeni stranki zavezujoča. Ocenjena vrednost pogodbe je       EUR brez DDV oz.       EUR z DDV za 36 mesecev (po merilu C1), kar znaša       EUR brez DDV na mesec oz.       EUR z DDV na mesec.

Cena za posredovanjev primeru sproženega alarmnega sistemana varovanem objektu zaradi napake uporabnika, posredovanje zaradi vklopa in izklopa alarmnega sistema, posredovanje zaradi tehnične okvare alarmnega sistema, za posamezno posredovanje znaša       EUR brez DDV oziroma       EUR z DDV.

Cena rednega preventivnega vzdrževanja posameznega sistema za uro (60 minut) opravljenega pregleda enega tehnika znaša       EUR brez DDV oziroma       EUR z DDV.

Cene na enoto z DDV iz obrazcev »Predračun (OBR-1)« in »Ponudbeni predračun (OBR-1a)« so fiksne do konca izvedbe del po tej pogodbi in vključujejo vse stroške za izvedbo predmeta pogodbe. Izvajalec bo naročniku izdal račun z mesečnim pavšalom, skladnim z dano ponudbo, ostale storitve pa bo obračunal glede na porabljene ure, za katere bo računu priložil poročilo o opravljeni storitvi, ki mora biti potrjeno s strani naročnika.

Davek na dodano vrednost se bo obračunal z veljavno davčno stopnjo v skladu z vsakokratno veljavno zakonodajo, ki ureja davek na dodano vrednost.

1. člen

Navedene storitve se izvajalec zaveže izvesti v skladu:

* s ponudbo izvajalca       št.       z dne       (zajet ponudbeni predračun),
* z dokumentacijo v zvezi z oddajo javnega naročila in njenimi prilogami,
* s pogoji iz te dokumentacije.

**OBVEZNOSTI STRANK**

1. člen

Naročnik se zaveže:

* na objektih zagotoviti tehnično opremo za izvajanje vlomnega in požarnega varovanja;
* zagotoviti brezhibnost sistemov za odkrivanje in javljanje požara, uhajanja plina ter alarmiranje, kar bo dokazoval s poročili o pregledu in preizkusu ter potrdili o brezhibnem delovanju sistemov;
* ves čas trajanja pogodbe zagotavljati pogoje za prenos alarmnih signalov iz objekta na varnostno nadzorni center izvajalca;
* izvajalca obveščati o spremembah na objektu in sistemih za javljanje vloma ter odkrivanje in javljanje požara ter uhajanje plina, ki bi lahko vplivale na kakovost varovanja.

Izvajalec se obvezuje, da bo:

* pri izpolnjevanju svojih obveznosti po pogodbi ravnal vestno in pošteno in kot dober strokovnjak ter da bo osebje izvajalca primerno usposobljeno za izvedbo pogodbenih obveznosti,
* pri izpolnjevanju svojih obveznosti po pogodbi uporabljal napredne tehnologije in metode, glede na opremljenost naročnika,
* storitve opravljal skladno z dano ponudbo, po tej pogodbi in v skladu z zahtevami naročnika,
* obveznosti opravljal v rokih, določenih s to pogodbo,
* zagotoviti 24 urno prisotnost varnostnika receptorja na Jamnikarjevi 101, Ljubljana;
* zagotavljati stalno pripravljenost za sprejem signala alarma vloma, požara in uhajanja plina iz objekta naročnika;
* zagotavljati stalno pripravljenost za posredovanje ter posredovanje v času, ko so sistemi za odkrivanje in javljanje požara, sistemi za javljanja vloma ter sistemi za javljanje uhajanja plina vklopljeni in povezani na varnostno nadzorni center;
* zagotoviti intervencijo na objektu takoj (najkasneje 15 minut) po sprejemu alarma, ki jo izvajajo v skladu z veljavnimi predpisi, usposobljeni in opremljeni varnostniki – interventi;
* skrbeti za redno vzdrževanje sistemov za odkrivanje in javljanje požara, uhajanje plina ter alarmiranje in sistemov za javljanje vloma;
* ukrepati na objektu v skladu s predpisi s področja zasebnega in požarnega varovanja ter načrtom požarnega varovanja;
* v primeru začetnega požara izvajati gašenje, v primeru razvitega požara pa obveščati gasilce o dogodku in organizirati prihod gasilcev na kraj požara;
* nuditi strokovno pomoč odgovornim osebam naročnika;
* predložiti načrt varovanja za objekte v roku 60 dni po podpisu pogodbe, ki mora biti izdelan v skladu z določili Zakona o zasebnem varovanju (Uradni list RS, št. 17/11; v nadaljnjem besedilu: ZZasV-1) in Pravilnika o požarnem varovanju (Uradni list RS, št. 107/07 in 92/10). Na objektih, kjer je prisoten varnostnik, mora načrt varovanja vsebovati tudi navodilo za delo varnostnika receptorja;
* dvakrat letno opraviti redni preventivni pregled varnostnih naprav in sistemov;
* pravočasno in nemudoma pisno obveščati naročnika o vseh okoliščinah, ki bi lahko otežile ali onemogočile kakovostno in pravilno izvedbo storitev ter skupaj z naročnikom poiskal alternativni način dela;
* omogočati ustrezen nadzor naročnika;
* opravljati vse ostale storitve, ki so podrobneje opisane v dokumentaciji v zvezi z javnim naročilom;
* vse ostale storitve po predhodnem naročilu naročnika.

Izbrani ponudnik bo za čas trajanja pogodbe zagotovil IP/GPRS vmesnike po standardu ATS 5 za prenos alarmnih signalov v VNC ter SIM kartice za »back up« povezavo preko GPRS omrežja. Strošek opreme je zajet v mesečni ceni prenosa signala.

Izvajalec je dolžan za vsako lokacijo posebej, pred pričetkom izvajanja varovanja premoženja, pridobiti potrebne podatke o kontaktnih osebah pri uporabnikih objektov za vse lokacije, za katere je sklenjena pogodba, in z uporabnikom objekta skleniti pisni dogovor, ki določa:

* osebo, določeno s strani uporabnika, ki jo izvajalec v primeru intervencije pokliče;
* najpoznejši čas vklopa in najzgodnejši čas izklopa sistemov za odkrivanje vloma;
* način obveščanja izvajalca v primeru vstopa v prostore med najpoznejšim časom vklopa in najzgodnejšim časom izklopa;
* osebe, ki bodo vklapljale in izklapljale sistem za odkrivanje in javljanja vloma (tem je potrebno vročiti šifre za vklop in izklop).

Izvajalec mora dogovor poslati v vednost naročniku.

V času izvajanja pogodbe mora morebitni zamenjani kader izvajalca izpolnjevati vse zahtevane kadrovske pogoje. Izvajalec je dolžan naročnika obveščati o vsaki nameravani kadrovski spremembi pri izvajanju storitev tega naročila (ob vsaki spremembi je treba predložiti dokumente, ki so zahtevani za dokazilo o usposobljenosti kadra). Izvajalec je dolžan pridobiti predhodno pisno soglasje naročnika ob vsaki kadrovski spremembi pri izvajanju storitev po tej pogodbi.

Kot sprememba se štejejo morebitni dodatni kadri, ki bi opravljali predmetne storitve kot tudi morebitna zamenjava v ponudbi navedenega kadra. Naročnik ima kadarkoli pravico preverjati dejansko stanje. Naročnik si pridržuje pravico, da določenemu kadru prepove izvajati predmet pogodbe brez obrazložitve.

Uporabnik objekta in izvajalec ob vročitvi ključev za vstop v prostore izdelata zapisnik o vročitvi ključev.

Na posameznem objektu se začne izvajati varovanje takrat, ko so sistemi za odkrivanje in javljanje požara, sistemi za javljanja vloma ter sistemi za javljanje uhajanja plina vklopljeni in povezani na varnostno nadzorni center.

Sistemi za odkrivanje in javljanje požara ter uhajanja plina in alarmiranje so vklopljeni 24 ur dnevno. Sisteme za javljanje vloma vklaplja uporabnik dnevno. Praviloma ga vklopi popoldne ali zvečer ob odhodu zadnjega delavca, izklopi pa ga zjutraj ob prihodu prvega delavca.

1. člen

Izvajalec je dolžan zagotoviti ukrepanje na objektu najkasneje 15 minut po sprejemu signala v varnostno nadzorni center. Če izvajalec v času veljavnosti te pogodbe na posameznem naročnikovem objektu ne more več zagotavljati intervencije v 15 minutah, mora o tem takoj obvestiti naročnika. Za vzdrževanje varnostnih naprav in sistemov ima izvajalec organizirano 24-urno dežurno servisno službo.

V primeru zamude ali neustrezne kvalitete izvedene storitve, ki nastane zaradi razlogov na strani izvajalca, je ta dolžan plačati pogodbeno kazen v višini 0,05 % pogodbene vrednosti (po merilu C1) za vsakih 5 minut zamude, vendar največ 10 % pogodbene vrednosti.

V primeru nespoštovanja v prvem odstavku navedenega roka, ki niso posledica višje sile (kot višja sila štejejo: požar, povodenj in podobni naravni pojavi, ki onemogočajo pravočasno prisotnost varnostnika), je naročnik upravičen do zavrnitve računa. V tem primeru mora izvajalec naročniku povrniti vso škodo, ki bi naročniku nastala zaradi zamude in ki presega znesek pogodbene kazni.

V primeru, da izvajalec ne izvede dogovorjenih del v dogovorjenem roku, ima naročnik pravico storitve, ki se nanašajo na dogovorjene storitve, poveriti drugemu izvajalcu in odstopiti od pogodbe.

Če izvajalec zamuja z izvajanjem storitev toliko, da bi lahko naročniku nastala škoda ali da bi izvedba izgubila pomen, lahko naročnik nadomestno storitev naroči pri drugem izvajalcu na stroške zamudnika, lahko pa zahteva povrnitev dejanske škode ali razdre pogodbo, ne glede na navedeno pa lahko vnovči finančno zavarovanje za dobro izvedbo pogodbenih del.

V primeru nastanka škode, ki jo utrpi naročnik zaradi neizpolnitve, nepravilne izpolnitve ali zamude s strani izvajalca in bi nastala škoda presegla znesek pogodbene kazni, lahko naročnik zahteva poleg pogodbene kazni tudi poplačilo razlike do celotne odškodnine za vso nastalo škodo, ki jo je utrpel zaradi izvajalčeve zamude, nepravilne izpolnitve ali neizpolnitve pogodbenih obveznosti izvajalca. Izvajalec mora, če ga naročnik k temu pozove, skupaj z naročnikom sodelovati kot stranka v eventualnih sporih, sproženih s strani tretjih oseb, ki bi nastali v posledici zamude, nepravilne izpolnitve ali neizpolnitve izvajalca.

Pogodbeni stranki sta prosti odgovornosti za neposredno, posredno, slučajno ali posledično škodo, če dokažeta, da nista mogla izpolniti svojih obveznosti zaradi višje sile (npr. naravne nesreče, ipd.).

Pogodbeni stranki tudi nista odgovorni drug drugemu za škodo v primerih, ko je neizpolnjevanje pogodbenih obveznosti posledica ravnanja tretjih oseb (npr. izpad električnega omrežja, izpad strežniške infrastrukture, ipd.) ali v primeru višje sile.

**NAČIN IN ROK PLAČILA**

1. člen

Izvajalec izstavi naročniku e-račun prek spletne aplikacije UJPnet. E-račun mora vsebovati opredeljeno ceno storitve tako kot izhaja iz predračuna, višino davka na dodano vrednost (DDV), ki mora biti izražen v znesku in v odstotku od vrednosti storitev ter z vključenimi vsemi stroški, popusti in drugimi dajatvami v zvezi z izvedbo storitev, navedbo matične in davčne številke izvajalca in številko pogodbe. Naročnik je dolžan plačati pogodbeno ceno za opravljeno storitev v 30. dnevnem roku po prejemu pravilno izstavljenega izvajalčevega računa na transakcijski račun izvajalca, ki je uradno evidentiran pri AJPES in bo naveden na računu.

Izvajalec lahko v primeru zamude pri plačilu zaračuna naročniku zamudne obresti skladno z veljavnimi predpisi. V primeru ponavljanja zamud pri plačilu lahko izvajalec po pisnem opominu razdre pogodbo.

V kolikor bo podizvajalec zahteval neposredno plačilo skladno z Navodili ponudnikom, so obvezne priloge računu glavnega izvajalca računi oz. situacije podizvajalcev, ki jih je izvajalec predhodno potrdil podizvajalcem. Roki plačil v primeru neposrednih plačil podizvajalcem so enaki kot za izvajalca. Izvajalec pooblašča naročnika, da v primeru neposrednih plačil podizvajalcu neposredno plačuje podizvajalcu, za delo, ki ga podizvajalec izvede.

**VARNOSTNE DOLOČBE**

1. člen

Pogodbeni stranki sta sporazumni, da vsi podatki, do katerih bi prišli z izvedbo te pogodbe, predstavljajo poslovno skrivnost in se zavezujeta, da bosta vse podatke skrbno varovali.

Enako, kot navedeno v prejšnjem odstavku, je zaupne podatke vsaka stranka dolžna varovati skladno z veljavno zakonodajo.

Izvajalec je dolžan obvestiti svoje delavce, da lahko pri svojem delu pridejo v stik z zaupnimi podatki in podatki, ki predstavljajo poslovno skrivnost in morajo pri delu z njimi ravnati z največja mero skrbnosti.

Izvajalec mora naročnika takoj obvestiti o vsakem disciplinskem ali drugem postopku, zaradi kršitev delovnih obveznosti, ki ga je zoper svojega delavca sprožil v zvezi z izvajanjem del iz te pogodbe. Izvajalec je dolžan na zahtevo naročnika nadomestiti delavca, če se izkaže, da delavec ne izpolnjuje več predpisanih pogojev, ali če je ravnal, ali poskušal ravnati v nasprotju z določbami te pogodbe.

Za izvajalca, ki opravlja za naročnika pogodbene obveznosti, velja glede teh obveznosti enako strog način varovanja podatkov, kot jih ima naročnik.

Obveznost varovanja podatkov se nanašata tako na čas izvrševanja pogodbe, kot tudi za čas po tem. V primeru kršitve določb o varovanju poslovne skrivnosti, je izvajalec naročniku odškodninsko odgovoren za vso posredno in neposredno škodo.

Izvajalec sme objaviti svojo poslovno povezanost z naročnikom samo ob izrecnem pisnem dovoljenju slednjega.

1. člen

Skladno s predpisi, ki urejajo varstvo osebnih podatkov pogodbene stranke soglašajo, da morebitnih osebnih podatkov ne bosta uporabljali v nasprotju z določili teh predpisov. Pogodbene stranke bodo tudi zagotavljale pogoje in ukrepe za zagotovitev varstva osebnih podatkov in preprečevale morebitne zlorabe, v smislu predpisov, ki urejajo varstvo osebnih podatkov.

Pogodbene stranke bodo vse medsebojne dogovore, podatke in dokumentacijo, ki je predmet te pogodbe, varovale v skladu s predpisi, ki urejajo varstvo osebnih podatkov.

Skladno z veljavnimi predpisi o varstvu osebnih podatkov ter Splošno uredbo o varstvu podatkov (GDPR) pogodbene stranke soglašajo, da bodo na podlagi te pogodbe prejete osebne podatke, ki so predvidoma podatki kontaktnih oseb oz. nosilcev pravic in obveznosti iz pogodbe (ime, priimek, telefonska številka) uporabljali izključno za namene uresničevanja in izvajanja te pogodbe, ki zajema tudi reševanje morebitnih reklamacij iz naslova te pogodbe ter obdelovali te podatke za čas trajanja te pogodbe.

Posameznik ima pod pogoji, ki jih določajo veljavni predpisi, pravico do dostopa do osebnih podatkov, popravka, izbrisa, omejitve obdelave, prenosljivosti, ugovora, do ne-avtomatizirano sprejete odločitve, pritožbe nadzornemu organu, umika soglasja k obdelavi. Za morebitna dodatna vprašanja, vezana na varstvo osebnih podatkov in uveljavljanje pravic, se lahko obrne na pooblaščeno osebo za varstvo osebnih podatkov pri vsaki pogodbeni stranki.

V primeru, da bodo pogodbene stranke v okviru tega pogodbenega razmerja vršile tudi obdelavo kakšnih drugih osebnih podatkov, katere namen in obseg ni naveden v tej pogodbi, bodo sklenile še posebno Pogodbo o obdelavi osebnih podatkov.

1. člen

Naročnik je upravljavec osebnih podatkov, in sicer videoposnetkov nadzornega sistema na vhodih in stavbah Oddelka za agronomijo, Oddelka za krajinsko arhitekturo, Oddelka za živilstvo, Oddelka za lesarstvo, Oddelka za gozdarstvo in Dekanata. Osebni podatki so del zbirke Videoposnetki video nadzornega sistema BF. Naročnik izvajalcu z namenom pogodbene obdelave skladno z veljavnimi predpisi o varstvu osebnih podatkov ter Splošno uredbo o varstvu podatkov (GDPR) izroča navedene osebne podatke, izvajalec pa zagotavlja, da lahko opravlja naslednja opravila:

* vpogled v vsebino videoposnetkov zaradi vzdrževalnih in servisnih posegov,
* vpogled v vsebino videoposnetkov na pisno zahtevo naročnika,
* priprava videoposnetkov za predajo naročniku ali organom pregona,
* presnemavanje zahtevanih časovnih obdobij na pisno ali telefonsko zahtevo naročnika ali organov pregona,
* vodi evidenco, iz katere je kasneje mogoče ugotoviti, kdaj so bili posamezni videoposnetki uporabljeni ali drugače obdelani in kdo je to storil, in sicer za obdobje, ko je možno zakonsko varstvo pravice posameznika zaradi nedopustnega posredovanja ali obdelave videoposnetkov (t.i. evidenca vpogledov in drugih obdelav videoposnetkov).

1. člen

Pogodbeni stranki bosta zagotavljali pogoje in ukrepe za zagotovitev varstva osebnih podatkov in preprečevale morebitne zlorabe, skladno in v smislu z določili navedenih predpisov, predvsem pa z zagotavljanjem zaupnosti, dostopnosti in celovitosti osebnih podatkov, ki se kažejo tudi z zagotavljanjem uresničevanja pravic posameznikov. Izvajalec se zavezuje, da bo osebne podatke varoval z določbami te pogodbe in Pravilnika o zavarovanju osebnih podatkov pri izvajanju videonadzora na UL, Biotehniški fakulteti.

1. člen

Izvajalec se zavezuje, da bo osebne podatke po izpolnitvi namena iz 9. člena te pogodbe ali v primeru spora med pogodbenima strankama nemudoma vrnil naročniku, morebitne kopije teh podatkov pa uničil ali jih – če bodo za to izpolnjeni zakonski pogoji – posredoval državnemu organu, ki je pristojen za odkrivanje ali pregon kaznivih dejanj, sodišču ali drugemu državnemu organu.

Izvajalec se zavezuje, da bo v primeru pisne zahteve naročnika ali organov pregona za vpogled v vsebino videoposnetkov njegov odzivni čas največ dva dni, v nujnih primerih pa 120 minut.

**ZAVAROVANJE POSLA**

1. člen

Izvajalec naročniku ob podpisu pogodbe oziroma najkasneje v roku 8 (osmih) dni od sklenitve pogodbe, izroči zavarovanje za dobro izvedbo pogodbenih obveznosti v višini 10 % (desetih) odstotkov od skupne pogodbene cene z DDV po merilu C1.

Če se bodo med trajanjem pogodbe podaljšali roki za izvedbo posla ali povišala skupna predvidena cena, mora izvajalec temu ustrezno spremeniti tudi zavarovanje za dobro izvedbo pogodbenih obveznosti oziroma podaljšati njegovo veljavnost.

V primeru unovčitve finančnega zavarovanja mora izvajalec predložiti v roku 10 (desetih) dni od unovčitve novo finančno zavarovanje v pogodbeno dogovorjeni višini.

Naročnik bo unovčil zavarovanje za dobro izvedbo pogodbenih obveznosti v primeru, če izvajalec:

* izbrani ponudnik do pričetka izvajanja storitev in ves čas trajanja pogodbe ne bo imel ustrezno usposobljenega kadra ali
* ne bo pričel izvajati svojih pogodbenih obveznosti v skladu z določili pogodbe ali
* ne bo izpolnil svojih pogodbenih obveznosti v skladu z določili pogodbe ali
* ne bo pravočasno izpolnil svojih pogodbenih obveznosti v skladu z določili pogodbe ali
* ne bo pravilno izpolnil svojih pogodbenih obveznosti v skladu z določili pogodbe ali
* bo prenehal izpolnjevati svoje pogodbene obveznosti določene v pogodbi.

V primerih kršitev pogodbenih določil se najprej postopa, kot je to določeno v 6. členu te pogodbe, zavarovanje za dobro izvedbo pogodbenih obveznosti pa se lahko unovči ob nadaljevanju kršitev.

Predložitev zavarovanja dobre izvedbe posla je pogoj za veljavnost pogodbe.

**SKRBNIKI POGODBE**

1. člen

Skrbnik te pogodbe na strani naročnika je      , na strani izvajalca pa      .

**VIŠJA SILA**

1. člen

Pod višjo silo se razumejo vsi nepredvideni in nepričakovani dogodki, ki nastopijo neodvisno od volje pogodbenih strank in ki jih pogodbeni stranki nista mogli predvideti ob sklepanju pogodbe in se jim stranka, na kateri strani je nastopila višja sila, ni mogla izogniti ali jih odvrniti ter onemogočajo (v celoti ali delno) izpolnitev pogodbenih obveznosti.

Pogodbena stranka je dolžna drugo pogodbeno stranko pisno obvestiti o nastanku in vrsti višje sile ter o njenem predvidenem trajanju, in sicer v dveh delovnih dneh po nastanku le-te.

V primeru višje sile ni nobena od pogodbenih strank odgovorna za neizpolnitev svojih obveznosti za čas trajanja višje sile in v obsegu, ki preprečuje izpolnitev okvirnega sporazuma.

**PREDČASNA ODPOVED / RAZDRTJE POGODBE**

1. člen

Naročnik bo vse pripombe v zvezi z izvrševanjem tega sporazuma sporočal izvajalcu v pisni obliki. V kolikor izvajalec pri naslednjih storitvah ne upošteva upravičenih pripomb naročnika, lahko naročnik odstopi od pogodbe. O odstopu od pogodbe naročnik pisno obvesti izvajalca s poštno povratnico.

Kot kršitev tega sporazuma se štejejo zlasti naslednje kršitve (našteto primeroma, a ne izključno):

* prenehanje poslovanja izvajalca,
* neustrezno izpolnjevanje določil pogodbe (navedeno primeroma: neustrezno, nepravočasno izvajanje storitev, ipd.)
* izvedba storitev, ki ne ustreza dogovorjeni vrsti, kvaliteti in strokovnih zahtevam,
* neupoštevanje dogovorjenih cen storitev v nasprotju z določili sporazuma in ponudbe izvajalca,
* izvajanje obveznosti v nasprotju z dano ponudbo ter v nasprotju s sporazumom,
* drugih razlogov, ki kažejo na nespoštovanje pogodbenih obveznosti.

Naročnik si pridržuje pravico, da ob neizpolnjevanju zgoraj naštetih obveznosti ter drugih obveznosti te pogodbe, pogodbo prekine in unovči zavarovanje za dobro izvedbo pogodbenih obveznosti.

1. člen

Naročnik lahko pogodbo predčasno odpove iz naslednjih razlogov:

* uveljavljenega finančnega zavarovanja za dobro izvedbo pogodbenih obveznosti;
* če naročnik ali njegov pooblaščenec izvede novo javno naročilo z istovrstnega področja, ali organ, pooblaščen za izvedbo skupnega javnega naročila za to področje, izvede javni razpis, ki je po veljavni zakonodaji obvezujoč za naročnika;
* naročnik nima v posameznem proračunskem letu v ta namen zagotovljenih sredstev;
* naročnik lahko odpove okvirni sporazum tudi brez razloga.

Odpovedni rok znaša 30 dni od uradnega prejema pisne odpovedi s strani izvajalca ali naročnika.

Pogodba preneha veljati, če se bo tekom izvajanja okvirnega sporazuma ugotovilo, da je izvajalec, partner ali njegov podizvajalec kršil okoljsko, delovno in socialno zakonodajo.

1. člen

Med veljavnostjo te pogodbe lahko naročnik ne glede na določbe zakona, ki ureja obligacijska razmerja, odstopi od pogodbe v naslednjih okoliščinah:

* javno naročilo je bilo bistveno spremenjeno, kar terja nov postopek javnega naročanja,
* v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja,
* zaradi hudih kršitev obveznosti iz Pogodbe o Evropski uniji – PEU, Pogodbe o delovanju Evropske unije – PDEU in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

Odstop učinkuje z dnem, ko izvajalec prejme pisno izjavo naročnika o odstopu.

Izvajalec ima v primerih iz prvega odstavka tega člena pravico do plačila za dotlej kvalitetno opravljena dela, naročniku pa je dolžan povrniti vso škodo, ki jo je zaradi tega utrpel, tudi razliko do morebitne višje cene, ki jo bo za predmetne storitve za preostanek pogodbenega obdobja določil nov izvajalec.

Naročnik ne odgovarja za škodo, ki je ali bi iz gornjih razlogov utegnila nastati izvajalcu.

V primeru odstopa po 2. ali 3. alineji prvega odstavka tega člena se šteje, da izvajalec ne izpolnjuje pogodbenih obveznosti skladno z določili te pogodbe, zaradi česar je naročnik z odstopom upravičen unovčiti zavarovanje za dobro izvedbo pogodbenih obveznosti.

1. člen

Naročnik bo po izteku vsakih šest mesecev od sklenitve te pogodbe preveril ali je na dan tega preverjanja pri izvajalcu ali podizvajalcu izpolnjena ena ali več naslednjih okoliščin:

1.) če izvajalec ali njegov podizvajalec ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan preverjanja znaša 50 (petdeset) EUR ali več. Šteje se, da izvajalec ali njegov podizvajalec ne izpolnjuje obveznosti iz prejšnjega stavka tudi, če na dan preverjanja ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne preverjanja;

2.) če je izvajalec ali njegov podizvajalec izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami.

1. člen

V primeru ugotovljene izpolnitve okoliščine iz prvega odstavka prejšnjega člena bo naročnik v roku petih dni o tem obvestil izvajalca in takoj, vendar najkasneje 30 (trideset) dni od poteka roka za preverjanje iz prvega odstavka prejšnjega člena, začel nov postopek javnega naročanja.

V primeru izpolnitve okoliščine iz prvega odstavka prejšnjega člena pri nominiranih podizvajalcih, lahko izvajalec v roku desetih dni po prejemu obvestila iz prejšnjega odstavka zamenja podizvajalca v skladu s 94. členom ZJN-3 in določili te pogodbe, pod pogojem, da ta zamenjava ne predstavlja bistvene spremembe pogodbe. V kolikor izvajalec v prej navedenem roku ne predlaga novega podizvajalca ali če naročnik v skladu s 94. členom ZJN-3 pravočasno predlaganega novega podizvajalca zavrne, bo naročnik takoj, vendar najkasneje 45 (petinštirideset) dni od poteka roka za preverjanje iz prvega odstavka prejšnjega člena začel nov postopek javnega naročila.

1. člen

Ta pogodba je sklenjena pod razveznim pogojem, ki se, v primeru izpolnitve okoliščin iz prvega odstavka 22. člena ter ob upoštevanju prejšnjega člena, uresniči z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

**KONČNE ODLOČBE**

1. člen

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

Pogodba preneha veljati z dnem, ko je naročnik seznanjen, da je pristojni državni organ ali sodišče s pravnomočno odločitvijo ugotovilo kršitve delovne, okoljske ali socialne zakonodaje s strani izvajalca ali njegovega podizvajalca.

Naročnik si pridržuje pravico, da pri izvajalcu kadarkoli v času izvajanja te pogodbe preveri spoštovanje določil delovnopravne in socialne zakonodaje, še posebej spoštovanje zakonskih določil glede delovnega časa, nadur, počitka, letnega dopusta, plač, izplačila plač itd.

1. člen

Izvajalec se zavezuje, da bo na poziv naročnika v roku osmih dni od prejema poziva, posredoval podatke o:

* svojih ustanoviteljih, družbenikih, vključno s tihimi družbeniki, delničarjih, komandistih ali drugih lastnikih in podatke o lastniških deležih navedenih oseb;
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

Izvajalec zagotavlja, da je izjava o udeležbi fizičnih in pravnih oseb pri lastništvu izvajalca, ki jo je pred sklenitvijo tega okvirnega sporazuma, resnična in izkazuje resnične podatke. V kolikor se ugotovi, da je lažna ali da vsebuje neresnične podatke, lahko naročnik nemudoma in brez odpovednega roka odstopi od tega okvirnega sporazuma.

**OSTALA DOLOČILA**

1. člen

Morebitne spore iz tega sporazuma, ki jih stranki ne bi mogli rešiti sporazumno, rešuje stvarno pristojno sodišče po sedežu naročnika.

1. člen

Pogodba je sklenjena za obdobje 36 mesecev, in sicer za obdobje od 1. 7. 2020 do 31. 6. 2024.

Pogodba je sestavljena in podpisana v treh (3) enakih izvodih, od katerih prejme izvajalec en izvod, naročnik pa dva in začne veljati z dnem podpisa obeh strank, pod odložnim pogojem, da izvajalec v petih dneh od podpisa pogodbe predloži zavarovanje za dobro izvedbo pogodbenih del, uporablja pa se od 1. 7. 2020.

     , dne       Ljubljana, dne

IZVAJALEC: NAROČNIK:

UNIVERZA V LJUBLJANI

Biotehniška fakulteta

prof. dr. Emil Erjavec, dekan

Priloga:

* Predračun (OBR-1)in Ponudbeni predračun (OBR-1a)

**OBR-3**

# Potrdilo o referenčnem projektu[[1]](#footnote-1)

Podpisani potrjevalec reference (naročnik referenčnega dela):

|  |  |
| --- | --- |
| Naziv |  |
| Naslov |  |

potrjujem, da je izvajalec (nosilec reference)

|  |  |
| --- | --- |
| Naziv |  |
| Naslov |  |

na podlagi pogodbe oz. naročilnice št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za nas izvajal storitve varovanja oseb in premoženja

|  |  |
| --- | --- |
| v vrednosti (v EUR brez DDV) |  |
| v obdobju od – do (dan.mesec.leto) |  |

V obdobju našega sodelovanja se je izvajalec izkazal za kvalitetnega, strokovnega in korektnega. Izvajalec je vse storitve izvedel skladno s pogodbenimi določili. Storitve so bile opravljene pravilno in pravočasno, v dogovorjeni količini in kvaliteti ter v skladu z dogovorjenimi postopki in standardi po predpisih stroke.

|  |  |
| --- | --- |
| Kontaktna oseba pri naročniku referenčnega posla, ki lahko potrdi referenco | Ime in priimek: |
| E-pošta: |
| Telefon: |

|  |  |  |
| --- | --- | --- |
| Datum: | Žig: | Podpis: |

**OBR-4**

# Soglasje podizvajalca za neposredna plačila[[2]](#footnote-2)

Podizvajalec

|  |
| --- |
|  |

(naziv in naslov)

Na podlagi četrte alinee drugega odstavka 94. člena zahtevamo, da bo naročnik Univerza v Ljubljani, Biotehniška fakulteta za javno naročilo fizično in tehnično varovanje na UL, Biotehniški fakulteti za obdobje štirih let ter vzdrževanje varnostnih naprav in sistemov na podlagi potrjenega računa oziroma situacije s strani ponudnika       */vpiše se naziv ponudnika/* neposredno poravnal našo terjatev do glavnega izvajalca, za dela izvedena na predmetu javnega naročila. Seznanjeni smo z navodili, ponudnikom in razpisnimi pogoji ter merili za dodelitev javnega naročila in z njimi v celoti soglašamo. Soglašamo s ponudbenimi cenami za naša dela, ki jih je v ponudbi podal ponudnik oz. glavni izvajalec in smo seznanjeni s plačilnimi pogoji iz dokumentacije v zvezi z oddajo javnega naročila.

|  |  |  |
| --- | --- | --- |
| Datum: | Žig: | Podpis: |

**OBR-5**

# Izjava o lastniških deležih in povezavah

Zaradi namena iz šestega odstavka 14. člena Zakona o integriteti in preprečevanju korupcije (Ur. l. RS, št. 69/2011-UPB2), to je zaradi zagotovitve transparentnosti posla in preprečitve korupcijskih tveganj pri sklepanju pravnih poslov, ter skladno s šestim odstavkom 91. člena Zakona o javnem naročanju (Ur. l. RS, št. 91/15), kot zakoniti zastopnik ponudnika v postopku javnega naročanja podajam naslednjo izjavo o udeležbi fizičnih in pravnih oseb v lastništvu ponudnika, ki vključuje podatke o ustanoviteljih, družbenikih, delničarjih, komanditistih ali drugih lastnikih in njihovih lastniških deležih.

**Če ponudnik predloži lažno izjavo oziroma da neresnične podatke o navedenih dejstvih, ima to za posledico ničnost pogodbe.**

|  |  |
| --- | --- |
| Podatki o ponudniku | |
| Polno ime oziroma naziv ponudnika |  |
| Sedež ponudnika |  |
| Matična številka ponudnika |  |
| Davčna številka ponudnika |  |

Podatki o udeležbi **pravnih** oseb v lastništvu ponudnika:

|  |  |  |  |
| --- | --- | --- | --- |
| Št. | Naziv | Sedež | Delež lastništva |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| …. |  |  |  |

Podatki o udeležbi **fizičnih** oseb v lastništvu ponudnika:

|  |  |  |  |  |
| --- | --- | --- | --- | --- |
| Št. | Ime | Priimek | Naslov stalnega prebivališča | Delež lastništva |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| …. |  |  |  |  |

Podatki o družbah, za katere se po določbah zakona, ki ureja gospodarske družbe, šteje, da so povezane družbe s ponudnikom:

|  |  |  |  |
| --- | --- | --- | --- |
| Št. | Naziv | Sedež | Vrsta povezave/Delež lastništva |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| …. |  |  |  |

|  |  |  |
| --- | --- | --- |
| Datum: | Žig: | Podpis: |

OBR-6

# 

# Vzorec: Garancija banke ali zavarovalnice za dobro izvedbo pogodbenih obveznosti

### Obrazec zavarovanja za dobro izvedbo pogodbenih obveznosti po EPGP-758

*Glava, s podatki o garantu (zavarovalnici/banki) ali SWIFT ključ*

Za: UL, Biotehniška fakulteta, Jamnikarjeva 101, 1000 Ljubljana

Datum:       *(vpiše se datum izdaje)*

**VRSTA ZAVAROVANJA:**       (vpiše se vrsta zavarovanja: kavcijsko zavarovanje/bančna garancija)

**ŠTEVILKA:**       *(vpiše se številka zavarovanja)*

**GARANT:**       *(vpiše se ime in naslov zavarovalnice/banke v kraju izdaje)*

**NAROČNIK:**       *(vpiše se ime in naslov naročnika zavarovanja, tj. v postopku javnega naročanja izbranega ponudnika)*

**UPRAVIČENEC:** UL, Biotehniška fakulteta, Jamnikarjeva 101, 1000 Ljubljana

**OSNOVNI POSEL:** obveznost naročnika zavarovanja iz pogodbe št.       z dne       *(vpiše se pogodba za javno naročilo, sklenjena na podlagi postopka javnega naročila »Fizično in tehnično varovanje na UL, Biotehniški fakulteti za obdobje štirih let ter vzdrževanje varnostnih naprav in sistemov« .*

**ZNESEK V EUR:**       *(vpiše se najvišji znesek s številko in besedo)*

**LISTINE, KI JIH JE POLEG IZJAVE TREBA PRILOŽITI ZAHTEVI ZA PLAČILO IN SE IZRECNO ZAHTEVAJO V SPODNJEM BESEDILU:** nobena

**JEZIK V ZAHTEVANIH LISTINAH:** slovenski

**OBLIKA PREDLOŽITVE:** v papirni obliki s priporočeno pošto ali katerokoli obliko hitre pošte ali osebno ali v elektronski obliki po SWIFT\* sistemu na naslov       *(navede se SWIFT\* naslova garanta)*

**KRAJ PREDLOŽITVE:**       (*garant vpiše naslov podružnice, kjer se opravi predložitev papirnih listin, ali elektronski naslov za predložitev v elektronski obliki, kot na primer garantov SWIFT\* naslov)*

Ne glede na naslov podružnice, ki jo je vpisal garant, se predložitev papirnih listin lahko opravi v katerikoli podružnici garanta na območju Republike Slovenije.

**DATUM VELJAVNOSTI:** DD. MM. LLLL *(vpiše se datum zapadlosti garancije)*

**STRANKA, KI JE DOLŽNA PLAČATI STROŠKE:**       *(vpiše se ime naročnika garancije, tj. v postopku javnega naročanja izbranega ponudnika)*

Kot garant se s tem zavarovanjem nepreklicno zavezujemo, da bomo upravičencu izplačali katerikoli znesek do višine zneska zavarovanja, ko upravičenec predloži ustrezno zahtevo za plačilo v zgoraj navedeni obliki predložitve, podpisano s strani pooblaščenega(-ih) podpisnika(-ov), ter v vsakem primeru skupaj z izjavo upravičenca, ki je bodisi vključena v samo besedilo zahteve za plačilo bodisi na ločeni podpisani listini, ki je priložena zahtevi za plačilo ali se nanjo sklicuje, in v kateri je navedeno, v kakšnem smislu naročnik zavarovanja ni izpolnil svojih obveznosti iz osnovnega posla.

Katerokoli zahtevo za plačilo po tem zavarovanju moramo prejeti na datum veljavnosti zavarovanja ali pred njim, v zgoraj navedenem kraju predložitve. Morebitne spore v zvezi s tem zavarovanjem rešuje stvarno pristojno sodišče v Ljubljani, po slovenskem pravu. Za to zavarovanje veljajo Enotna pravila za garancije\*\* na poziv (EPGP) revizija iz leta 2010, izdana pri MTZ pod št. 758.

garant (žig in podpis)

*\*Podatke za SWIFT sistem se izpolni samo v primeru predložitve bančne garancije.*

*\*\* Enotna pravila za garancije se uporabljajo samo v primeru predložitve bančne garancije.*

OBR-7

# Kadrovska usposobljenost

V postopku oddaje javnega naročila »Fizično in tehnično varovanje na UL, Biotehniški fakulteti za obdobje štirih let ter vzdrževanje varnostnih naprav in sistemov« nominiramo naslednji kader:

|  |  |  |  |
| --- | --- | --- | --- |
| **Ime in priimek** | **Izobrazba** | **Naziv delovnega mesta** | **Navedba priloženih prilog za izpolnjevanja pogoja** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Obrazec se izpolni glede na stanje zaposlenih na dan objave javnega naročila.

|  |  |  |
| --- | --- | --- |
| Datum: | Žig: | Podpis: |

OBR-8

# Zahteva za pridobitev podatkov iz kazenskih evidenc za fizične osebe

**REPUBLIKA SLOVENIJA**

**MINISTRSTVO ZA PRAVOSODJE**

**Župančičeva ulica 3, 1000 Ljubljana**

**ZADEVA: ZAHTEVA ZA PRIDOBITEV PODATKOV IZ KAZENSKIH EVIDENC – ZA FIZIČNE OSEBE**

Na podlagi 11. člena Pravilnika o kazenskih evidencah vlagam zahtevo za posredovanje podatkov iz kazenske evidence za:

IME IN PRIIMEK:

EMŠO:

DRŽAVLJANSTVO:

NAMEN IN PRAVNA PODLAGA ZA PRIDOBITEV PODATKOV: za potrebe preverjanja obstoja razloga

za izključitev iz prvega odstavka 75. člena Zakona o javnem naročanju (Uradni list RS, št. 91/15 in

14/18; v nadaljnjem besedilu: ZJN-3) v postopku javnega naročanja za oddajo naročila »Fizično in tehnično varovanje na UL, Biotehniški fakulteti za obdobje štirih let ter vzdrževanje varnostnih naprav in sistemov«, številka naročila 401-1/2020-3.

ŽELIM, DA MI POTRDILO POŠLJETE NA VARNI ELEKTRONSKI NASLOV: NE

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Univerza v Ljubljani, Biotehniška fakulteta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Podpis vlagatelja*

**POOBLASTILO ZA PRIDOBITEV PODATKOV**

Pooblaščam UL, Biotehniško fakulteto, Jamnikarjeva 101, Ljubljana, da v skladu z navedenim o meni pridobi podatke iz kazenskih evidenc Republike Slovenije.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Podpis osebe, o kateri se pridobijo podatki*

Datum:

OBR-9

# Zahteva za pridobitev podatkov iz kazenskih evidenc za pravne osebe

**REPUBLIKA SLOVENIJA**

**MINISTRSTVO ZA PRAVOSODJE**

**Župančičeva ulica 3, 1000 Ljubljana**

**ZADEVA: ZAHTEVA ZA PRIDOBITEV PODATKOV IZ KAZENSKIH EVIDENC – ZA PRAVNE OSEBE**

Na podlagi 11. člena Pravilnika o kazenskih evidencah vlagam zahtevo za posredovanje podatkov iz kazenske evidence za:

NAZIV oziroma FIRMA PRAVNE OSEBE:

MATIČNA ŠTEVILKA:

SEDEŽ:

POSLOVNI NASLOV (ulica in hišna številka, poštna številka in pošta):

NAMEN IN PRAVNA PODLAGA ZA PRIDOBITEV PODATKOV: za potrebe preverjanja obstoja razloga

za izključitev iz prvega odstavka 75. člena Zakona o javnem naročanju (Uradni list RS, št. 91/15 in

14/18; v nadaljnjem besedilu: ZJN-3) v postopku javnega naročanja za oddajo naročila »Fizično in tehnično varovanje na UL, Biotehniški fakulteti za obdobje štirih let ter vzdrževanje varnostnih naprav in sistemov«, številka naročila 401-1/2020-3.

ŽELIM, DA MI POTRDILO POŠLJETE NA VARNI ELEKTRONSKI NASLOV: NE

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Univerza v Ljubljani, Biotehniška fakulteta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Podpis vlagatelja*

**POOBLASTILO ZA PRIDOBITEV PODATKOV**

*(ime in priimek)*, zakoniti zastopnik       *(firma)* pooblaščam UL, Biotehniško fakulteto, Jamnikarjeva 101, Ljubljana, da v skladu z navedenim o firmi pridobi podatke iz kazenskih evidenc Republike Slovenije.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Podpis zakonitega zastopnika firme, o kateri*

*se pridobijo podatki*

Datum:

1. Obrazec ponudnik izpolni za potrebno število referenc [↑](#footnote-ref-1)
2. Obrazec izpolni vsak podizvajalec, ki zahteva neposredno plačilo. V primeru sodelovanja večjega števila podizvajalcev, ki zahtevajo neposredno plačilo, se obrazec izpolni večkrat. [↑](#footnote-ref-2)